Սմեշարիկներ: Դեժավյու

**«Սմեշարիկներ: Դեժավյու»** (), ռուսական լիամետրաժ անիմացիոն մուտֆիլմ, որի ռեժիսորը` Դենիս Չեռնովն է: Մուտֆիլմը նկարահանվել է 3D ձևաչափով, «Սմեշարիկներ» մուլտսերիալի սիքվելն ու ֆրանշիզայում երրորդ լիամետրաժ մուլտֆիլմն է: Մուլտֆիլմի պրեմիերան ծրագրվել էր 2017 թվականի ապրիլի 21-ին, սակայն պրեմիերան կայացավ 2018 թվականի ապրիլի 26-ին: Մուլտֆիլմը թողարկվել է «Ռիկի» ընկերության խմբի կողմից` իր մեջ ներառելով նաև «Պետերբուրգ» ստուդիան` «Սմեշարիկներ»-ի ստեղծողին: Ֆիլմի համաշխարհային պրեմիերան կայացել է 2018 թվականի ապրիլի 26-ին:

## Ստեղծում
«Սմեշարիկներ»-ի թվով երրորդ լիամետրաժ ֆիլմի մշակումը ընթացել է «Սմեշարիկներ: Լեգենդ ոսկե վիշապի մասին» մուլտֆիլմի արտադրության հետ մեկտեղ: 2014 թվականի սկզբին «Սմեշարիկներ»-ի սցենարիստ Դմիտրի Յակովենկոն և Դենիս Չեռնովը գրել են մուլտֆիլմի սցենարի առաջին տարբերակը: Դմիտրի Յակովենկոյի խոսքերով սցենարը գրվել է շատ հապճեպ՝ «Կինոյի հիմնադրամ»-ին ներկայացնելուց մեկուկես ամիս առաջ:

Մուլտֆիլմի սցենարի առաջին տարբերակը շատ է տարբերվել վերջնական տարբերակից: Այսպես, հերոսները ըստ սյուժեի` կորցրել էին իրենց հիշողությունը` ընկնելով անցյալ, և նրանց ներկայացրել են լրիվ այլ կերպարով: Այս կերպ, հեղինակները փորձել են շեղվել կերպարների սովորական կլոր տեսքից և նրանց ցույց տալ լրիվ ուրիշ կողմից: Շորկի կերպարը, որը արդյունքում մնաց մուլտֆիլմի վերջնական տարբերակում, լրիվ ուրիշ պատճառով էր հայտնվել այստեղ, իսկ երաժիշտների եռյակը ընդհանրապես իսկզբանե չէր ծրագրվել ֆիլմում, ինչպես նաև` նմանատիպ մի քանի պահեր: «Կինո հիմնադրամ»-ի առաջարկներով սցենարը անընդհատ փոփոխվել է, և ավելացվել են մի քանի տեսարաններ և լոկացիաներ, ինչպես օրինակ` «Վայրի արևմուտք»-ի տեսարանը և շատ այլ բաներ: Մուլտֆիլմի գլխավոր կոնցեպտը մնացել է ժամանակի միջով ճանապարհորդությունը, որը կար նաև մուլտֆիլմի նախնական սցենարում:

## Սյուժե
Սմեշարիկները հավաքվում են Կառ-Կառիչի տանը «ձանձրալի-ժողով»-ի համար: Նրանք մտածում են, թե ինչպես նշել Կոպատիչի ծնունդը: Առաջարկում են լոտո և «բազմագիտակ»: Հանկարծ ներս է մտնում Կռոշը: Նա ցանկանում է իրական խնջույք կազմակերպել հրավառություններով և անակնկալներով: Բայց Կառ-Կառիչը հիշեցնում է նրան, թե ինչի հանգեցրին նրա մտքերը անցած խնջույքներին: Այդ ժամանակ Կռոշը մտածում է, որ ընկերները նրան ձեռք են առնում, և հստակ որոշում է խնջույք կազմակերպել. գնում է, զանգահարում խնջույք կազմակերպող բոլոր կազմակերպություններին, սակայն բոլորը մերժում են նրան: Կռոշը զայրացած դեն է նետում «Ձեր ազատ ժամանակը» գիրքը: Գրքի միջից դուրս է թռչում մի այցեքարտ, որի վրա գրված էր «Դեժավյու»: Կռոշը զանգահարում է այցեքարտի վրա նշված հեռախոսահամարով, և ընդամենը 2 վայրկյանից նրա մեջքի ետևում հայտնվում է գործակալ Կռոտը, որը վերջերս էր դարձել կազմակերպության անդամ: 

Կռոշը չէր սպասում նման արագ այցի և մտածում էր, թե Կռոտը ծաղրածու է: Կռոտը շատ է զարմանում, երբ իմանում է, որ ժամանակի մեջ    ճանապարհորդությանը պետք է մասնակցեն 8 հոգի: Կռոշը ստորագրում է պայմանագիրը, և հենց այդ ժամանակ սենյակ են մտնում մեքսիկական ծագում ունեցող «Մարակուչոս» երաժիշտները: Կռոշը չի հասկանում, թե ինչ է կատարվում, և այդ ժամանակ, գործակալ Կռոտը պատմում է նրան ժամանակի մեջ ճանապարհորդության մասին, բայց Կռոշը ուղղակի ծիծաղում է: Որպեսզի Կռոտը ապացուցի ժամանակի մեջ ճանապարհորդության իրական լինելը, նրան ուղարկում է 5 րոպե հետ: Կռոշը տեղափոխվում է 5 րոպե առաջ և այնտեղ տեսնում է ինքն իրեն: Պորտալին մոտեցող Կռոշին կանգնեցնելով՝ նա ստեղծում է ժամանակի պարադոքս։ Երկու Կռոշները հանդիպում են իրար և շատ են ուրախանում: Կռոշը, հաշվի չառնելով Կռոտի խոսքերը, ստորագրում է պայմանագիրը և խոստանում` վճարել քարտով:  

Այդ ժամանակ, այգում հանգիստ անցնում էր Կոպիտիչի ծննդյան տարեդարձը: Բայց, քանի որ Կռոշը չէր տեղեկացրել իր ծրագրերի մասին, «Դեժավյու»-ի աշխատակիցների հայտնվելը անսպասելի էր նրանց համար: Կռոտը և իր օգնականները բոլոր Սմեշարիկներին ուղարկում են տաբեր դարաշրջաններ: Վերադառնալով Կռոշի տուն` Կռոտը հիշեցնում է, որ նա ցանկանում էր վճարել քարտով, և Կռոշը նրան տալիս է խաղալիք քարտ: Հասկանալով, որ նրան հիմարեցրել են` Կռոտը սկսում է բարկանալ և պատռում է քարտը: Երկրորդ Կռոշը ցատկում է նրա վրա և սկսում է կռծել պայմանագիրը: Զայրանալով դրա վրա` Կռոտը ուղարկում է երկրորդ Կռոշին Մեզոզոյան դարաշրջան պամանագրի հետ: Երկրորդ Կռոշը վերցնում է հեռակառավարվող խրոնովահանակը, և նա էլ է ընկնում Մեզոզոյան դարաշրջան: 

Կռոշը սկսում է ճանապարհորդությունը, նա այնպիսի աղմուկ է բարձրացնում, որ նրա վրա հարձակվում են տիրանոզավրը, բայց մյուս Կռոշը օգնում է նրան: Կրկնօրինակը մի քանի տարի անցկացրել էր ջունգլիներում և ավելի խելացի էր դարձել: Նա նաև պահել էր պայմանագիրը և նրա միջոցով փորձում էր վերականգնել վահանակը: Այդ ժամանակ, Կռոշը նորիղ աղմուկ է բարձրացնում: Երկրորդ Կռոշը փորձում է նրան հանգստացնել, բայց արդեն ուշ էր, տիրոնազավրը նորից գտնում էր նրանց: Կռոշները թաքնվում են քարանձավում: Իր փնթփնթան լինելու համար` Կռոշը իր կրկնօրինակին տալիս է «Շոռկ» անվանումը: Բայց նորից աղմուկ բարձրացնելով` Կռոշը գրավում է գիշատչի ուշադրությունը: Շռոկը փորձում է կարգավորել վահանակը, դինոզավրից փախչելու ընթացքում: Քարանձավում դինոզավրից փախչելը` Շոռկի խորամանկ քայլերից էր, և այդ ընթացքում «Կռոշները» ուղևորվում են հաջորդ դարաշրջան:

Հիմա էլ նրանք ընկնում են Միջնադար: Կռոշը նորից է աղմուկ բարձրացնում, բայց հենց այդ պահին Շոռկի վրա են լցնում տան թափոնները, ինչը նրան շատ է բարկացնում: Այդ դարաշրջանում էին գտնվում Կոպատիչը և Լոսյաշը: Շոռկը և Կռոշը փորձում են անցնել մրցումը (որտեղ արջերը մրցում են մեկը մյուսի հետ մեղրի համար, նրանք նստած էին որմզդեղների վրա, որոնք այդ ժամանակ այդքան էլ խելացի և զարգացած չէին, և նրանց օգտագործում էին` որպես փոխադրամիջոց), և վերջիվերջո Կռոշը գտնում է տանիք, որտեղից նա կերևար: Հանկարծ մարտի դաշտ են իջնում Կոատիչը և Լոսյաշը: Նրանց հակառակորդն էր կատաղած հրեշ` սև ասպետը, սև երկրներից: Կռոշի պատճառով Կոպատիչը և Լոսյաշը պարտվում են: Կոպատիչը դատավորի մորը անվանում է վհուկ, ինչի համար էլ նրան վտարում են, իսկ Լոսյաշը (որպես փոխադրամիջոց) նվիրում են հաղթողին: Դարպասների մոտ հանդիպում են Կռոշը և Կոպատիչը: Նրանք ուղևորվում են` Լոսյաշին փրկելու: Առաջադրանքը հաջող է անցնում, բայց հանկարծ խրոնոխցիկով (խրոնովահանակի նախնին) գալիս են Կռոտը և նրա օգնականները: Այս անգամ նրանք զինված էին և պատրաստվում էին ոչնչացնել նրանց: Շոռկի սրամտությունը օգնում է նրանց շեղել Կռոտի ուշադրությունը, և նա իր ձեռքից վար է գցում Մարակուչոսներից մեկը: Կռոտը կրակում է, սակայն վրիպում է և կպնում աշտարակին: Այն փլուզվում է և կոտրում տանիքը: Ընկերները ընկնում են որմզդեղների ախոռ: Շոռկը բղավում է, ինչի պատճառով էլ որմզդեղները իրարանցում են առաջացնում, կոտրում ախոռի դուռը և սլանում դեպի քաղաք` իրենց ճանապարհին ավերելով ամեն ինչ: Սմեշարիկները հեծնում են նրանց և գնում են հաջորդ դարաշրջան, նրանց հետ հասցնում է տեղափոխվել նաև Գործակալ Կռոտը:

Այդ ժամանակ Սմեշարիկները հանգիստ ընկնում են Հին Չինաստան: Այնտեղ Սովունյան, Բառաշը և Ոզնին ներկայացում են խաղում կայսրի մոտ: Եվ, հանկարծ վնասելով դեկորացիան, բեմից դուրս են թռչում Կռոշը, Շոռկը, Կոպատիչը և Գործակալ Կռոտը: Նրանց մեջ առաջացած կռվի պատճառով վահանակը հայտնվում է կայսեր բերանում, և նա սեղմում է սեղմակը ու Մեզոզոյան դարաշրջանից գալիս է Տիրանոզավրը: Խուճապ է սկսվում քաղաքում. բոլորը սկսում են փախչել: Փախուստի ժամանակ Շոռկը նկատում է կարմիր տոնական դրոշակ: Շոռկը, հետևելով գիշատչին, փորձում է հեռու քշել, բայց դինոզավրը միևնույն է` հետապնդում է Սմեշարիկներին: Կռոտը նորից վերցնում է վահանակը, սակայն Շոռկը կրկին խլում է այն: Սմեշարիկները հեռանում են քաղաքից և տեղափոխվում դեպի Վայրի արևմուտք:  

Շոռկը սկսում է դասախոսություն կարդալ Կռոշի պահվածքի վերաբերյալ: Կռոշը ասում է, որ նրանք տաղտկալի են և չեն հասկանում իրեն: Նա գնում է անապատ, և որոշ ժամանակ անց հասնում Սալուն, որտեղ գտնում է թարմ գազարի հյութ (գարեջուր): Այնտեղ նրան բռնում են կովբոյները բարմենի հետ (նրանք թաքնվում էին օրենքից)  և տեղավորում պարկի մեջ: Այդ ժամանակ Կռոտը և Մառակուչոսը խրոնոխցիկով այնտեղ են հայտնվում, և կռիվ է սկսվում: Կռվից հետո Սալունը ոչնչացվում է, իսկ Կռոշը գերեվարվում է Կռոտի կողմից: Սմեշարիկները այդ ժամանակ հանդիպում են Պինին, Նյուշային և Կար-Կարիչին: Եվ, վերջապես բոլորը հավաքվեցին: Ընկերները գնում են անապատով և հասնում են երկաթգծերին ու տեսնում ավերված Սալունը, բայց հանկարծ գալիս է գնացքը Մարակուչոսի և Կռոտի հետ: Կռոտը խոստանում է Շոռկին, որ կտա Կռոշին` վահանակի դիմաց: Սակայն Կռոտը խաբեությամբ բոլորին նստեցնում է գնացքը, և նրանց ջրհորն է ուղարկում: Կռոշը ազատվում է, և հասնում գնացքի վերջը: Նա խլում է վահանակը և վազում ընկերների մոտ: Գնացքը սլանում է դեպի զառիթափը: Շոռկին չի հաջողվում կանգնեցնել գնացքը, որին հետապնդում են Կռոտը և Մառկուչոսը` ձեռնասայլակի վրա: Գնացքը ընկնում է անդունդը, իսկ Կռոշը վերջին րոպեին հասցնում է սեղմել վահանակի սեղմակը և տեղափոխվել հեռու:   

Հետո Սմեշարիկները Գործակալ Կռոտի և նրա օգնականների հետ շատ արագ տեղափոխվում են Հին Եգիպտոս և Հին Սկանդինավիա:

Կռոտին վերջապես հաջողվում է ստանալ Խռոնովահանակը Սառցե դարաշրջանում, և նա իր օգնականների հետ մեկնում է Մեզոզոյան դարաշրջան, որտեղ սպինոզավրը տրորում է վահանակը և ոչնչացնող սարքը: Կռոշը և Շոռկը վերցնում են Կռոտի կապի միջոցը: Գործակալությունում խուճապ է սկսվում` ժամանակի անոմալիա հայտնաբերելուց հետո: Կռոտները որոշում են շտապ վերադարձնել հաճախորդներին: Այդպես էլ լինում է: Գնացքը (գրեթե ավերված) տեղափոխվում է գործակալություն և մասամբ ավերում այն: Կռոտոբոսը հրամայում է վերացնել ժամանակի պարադոքսները, այդ թվում նաև` Շոռկին: Կռոշը հաջողություն է մաղթում Շոռկին, սակայն Շոռկը մինչև անհետանալը` խոստանում է, որ նրանք նորից կհանդիպեն:     

Ֆիլմի ավարտին` ընկերները խաղում են ձյունով, իսկ Կռոտը իր օգնականների հետ` որպես պատիժ, հավերժ մնում է Մեզոզոյան դարաշրջանում: Նա ապրում է Շոռկի քարանձավում, իր նկարն է կախում այնտեղ և իրեն կոչում է ամսվա լավագույն աշխատող: Լրագրերից հետո ցուցադրվում է ձյան մեծ գունդ, որը վերցնում է իր ժամանակաշրջան մեկնած Շոռկը:

## Դերերը հնչյունավորել են

## Ստեղծողներ
* Բեմադրող նկարիչ` Դենիս Չեռնով
* Սցենարի հեղինակներ` Դենիս Չեռնով, Դմիտրի Յակովենկո
* 3D տեսախցիկի օպերատոր` Տատյանա Բելովա
* Բեմադրող նկարիչ` Օլգա Օվիննիկովա
* Կոմպոզիտորներ` Սերգեյ Վասիլև, Մարինա Լանդա
* Նվագախմբի վերադաշնակ` Դմիտրի Բյուրգանովսկի
* Հնչյունային ռեժիսորներ` Իգոր Յակովել, Դենիս Դուշին
* Գլխավոր պրոդյուսեր` Յուլիա Օսետինսկայա
* Ֆիլմի տնօրեն` Նադեժդա Կուզնեցովա
* Պրոդյուսերներ` Իլյա Պոպով, Ֆեոդոր Բոնդարչուկ, Դմիտրի Ռուդովսկի
* Գեղարվեստական ղեկավար` Անատոլի Պրոխորով

## Մրցանակներ
* 2018 թվական` «Մուլտիմիր»` Ժողովրդի քվեարկության մրցանակ` «Լավագույն ռուսական լիամետրաժ անիմացիոն ֆիլմի համար»:

## Ծանոթագրություններ

## Արտաքին հղումներ
* Պաշտոնական կայք
* Սմեշարիկներ: Դեժավյու-ն YouTube-ում

Կատեգորիա:Ֆիլմեր ժամանակի միջով ճանապարհորդության մասին
Կատեգորիա:Ռուսական մուլտֆիլմեր